पंजाब नैशनल बैंक

पंजाब नैशनल बैंक भारत का एक प्रमुख और पुराना बैंक है। यह एक अनुसूचित बैंक है। पंजाब नैशनल बैंक (पीएनबी) को १९ मई, १८९४ को भारतीय कंपनी अधिनियम के तहत अनारकली बाज़ार लाहौर में इसके कार्यालय के साथ पंजीकृत किया गया था। पंजाब नैशनल बैंक भारत का दूसरा सबसे बड़ा सरकारी वाणिज्यिक बैंक है और भारत के ७६४ शहरों में इसकी लगभग ४,५०० शाखायें हैं। इसके लगभग ३७ लाख ग्राहक हैं। बैंकर अल्मानेक लंदन के अनुसार यह बैंक दुनिया के सबसे बड़े बैंकों में २४८वें स्थान पर है। वित्तीय वर्ष २००७ में, बैंक की कुल आस्तियां ६० अरब अमेरिकी डॉलर थीं। पंजाब नैशनल बैंक का ब्रिटेन में एक बैंकिंग सहायक उपक्रम है, साथ ही हॉन्ग कॉन्ग और काबुल में शाखाएँ हैं और अल्माटी, शाङ्हाई और दुबई में प्रतिनिधि कार्यालय है।

 इतिहास 
अविभाजित भारत के लाहौर शहर में 1894 में स्थापित पंजाब नैशनल बैंक को ऐसा पहला भारतीय बैंक होने का गौरव प्राप्त है, जो पूर्णत: भारतीय पूँजी से प्रारम्भ किया गया था। पंजाब नैशनल बैंक का राष्ट्रीयकरण 13 अन्य बैंकों के साथ जुलाई, 1969 में हुआ। अपनी छोटी-सी शुरुआत से आगे बढ़ते हुए पंजाब नैशनल बैंक आज अपने आकार तथा महत्ता में काफ़ी आगे बढ़ गया है और वह भारत में प्रथम पंक्ति का बैंकिंग संस्थान बन गया है।

 विशेष 

 व्यावसायिकों द्वारा संचालित ऐसा बैंक, जिसकी सफलता का 126 वर्षो से अधिक का रेकॉर्ड है।
 भारत में शाखाओं की अधिकतम संख्या देशभर में फैले 10000 से भी अधिक कार्यालय हैं, जिनमें 431 विस्तार पटल हैं।
 प्रमुख कारोबारी क्षेत्र गांगेय प्रदेश और महानगरों में फैला हुआ है।
 बैंकर्स एलमैनेक, लंदन द्वारा बैंक को विश्व के सबसे बड़े बैकों की सूची में 248वां स्थान दिया गया है।
 विश्व के 217 से अधिक अंतरराष्ट्रीय बैंकों के साथ सुदृढ़ बैंकिंग सम्बन्ध हैं।
 50 से अधिक प्रतिष्ठित अंतरराष्ट्रीय बैंकों ने पीएनबी के साथ रुपया खाता रखा हुआ है।
 सुसज्जित व्यापारिक कक्ष: विश्व के प्रमुख केन्द्रों में 20 विभिन्न विदेशी मुद्रा खातों को रखा जाता है।
यूएई एक्सचेंज सेंटर, यूएई, अल फ़रदान एक्सचेंज कं., दोहा, कतर; बहरीन एक्सचेंज कं., कुवैत; बहरीन फाइनैंस कं., बहरीन; टॉमस कुक एल रोस्टामनि एक्सचेंज कं., दुबई, यूएई; तथा मुसंदम एक्सचेंज, रुवी, सल्तन्त ऑव ओमान से रुपया में आहरण सुविधा व्यवस्था है।

 पंजाब नैशनल बैंक के कार्याध्यक्ष 
 1895-1898 सरदार दयाळसिंह मंजिठिया
 1898-1905 रायबहादुर लाला लालचंद
 1905-1910 ईश्वरदास भगत
 1911-1912 रायबहादुर लाला लालचंद
 1912-1913 रायबहादुर लाला सुखदयाळ
 1913-1915 ईश्वरदास भगत
 1917-1920 डॉ॰ हीरालाल भाटिया
 1920-1931 लाला धनपतराय
 1931-1937 डॉ॰ महाराज कृष्णकपूर
 1938-1942 रायबहादुर दीवाणदास
 1943-1953 लाला योधराज
 1953-1954 श्रीअंश पार्षद जैन
 1954-1959 शेठ शातिप्रकाश जैन
 1960-1964 रामनाथ गोएंका
 1964-1967 कमलनयन बजाज
 1968-1972 सोमेशचंद्र त्रिखा
 1972-1975 प्रकाशलाल टंडन
 1975-1977 तीर्थराम तुली
 1977-1980 ओमप्रकाश गुप्ता
 1980-1981 श्यामलाल चोपडा
 1981-1985 सुदर्शनलाल बलुजा
 1985-1990 कुंदनलाल अग्रवाल
 1990-2000 रशिद जिलानी
 2000–2005 एस एस कोहली
 2005-2007 एस सी गुप्ता
 2007-2009 कैलाशचंद्र चक्रवर्ती
 2008-वर्तमान के आर कामात

 बाहरी कड़ियाँ 
 पंजाब नैशनल बैंक का हिंदी जालघर (यूनिकोडित हिंदी में)
 पंजाब नैशनल बैंक का पुराना हिंदी जालघर (अयूनिकोडित हिंदी में)
 पंजाब नैशनल बैंक का आधिकारिक जाल-स्थान

श्रेणी:बंबई स्टॉक एक्स्चेंज में सूचित कंपनियां
श्रेणी:भारतीय बैंक